**ДОГОВОР ЗА ВЪЗЛАГАНЕ**

**ИЗПЪЛНЕНИЕТО НА ОБЕЩСТВЕНА ПОРЪЧКА (*проект!*)**

**№ ........................./…………………....**

**За Обособена позиция №……………………..**

Днес, ……..…......... . г., в град Добрич, община Добричка, между:

1. **ОБЩИНА ДОБРИЧКА**,

БУЛСТАТ ………….., със седалище и адрес на управление: ..............................., представлявана от ………………… – Кмет на Община Добричка и ………………… - Главен счетоводител, наричана за краткост в договора „**ВЪЗЛОЖИТЕЛ**”

и

1. **.............................................................................................................,**

БУЛСТАТ …………………………., със седалище и адрес на управление: ………………………. представлявано от ..................................... в качеството му на …………………., наричано за краткост в договор **„ИЗПЪЛНИТЕЛ”**

на основание чл. 183, във връзка с чл. 112 от Закона за обществени поръчки (ЗОП) и в изпълнение на Решение № ...../.................г. на Кмета на община Добричка за определяне на изпълнител по процедура за възлагане на обществена поръчка: **“Избор на изпълнител за извършване на строително - монтажни работи във връзка с изпълнението на проект с работно заглавие: "Реконструкция и рехабилитация на улична мрежа на територията на община Добричка” по обособена позиция №** […[посочва се номерът и наименованието на обособената позиция] се сключи настоящият договор, с който страните се споразумяха за следното:

1. **ПРЕДМЕТ НА ДОГОВОРА.**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема и се задължава срещу възнаграждение да извърши строително-монтажни работи (СМР), във връзка с изпълнението на обществена поръчка: **“Избор на изпълните за извършване на строително - монтажни работи във връзка с изпълнението на проект с работно заглавие: "Реконструкция и рехабилитация на улична мрежа на територията на община Добричка” по три обособени позиции**

**по обособена позиция № ……, на обект: ………………..** (*наименованието на об.позиция*),

наричано Строителство.

ИЗПЪЛНИТЕЛЯТ се задължава да изпълни Строителството в съответствие с Техническата спецификация, Техническото предложение и Ценовото предложение на ИЗПЪЛНИТЕЛЯ и чрез лицата, посочени в Списък на лицата, които ще отговарят за техническото ръководство, безопасността на труда и контрола по качество на Строителството, съставляващи съответно Приложения № [1, 2, 3 и 4] към този Договор („Приложенията“) и представляващи неразделна част от него, и при спазване на всички действащи нормативни актове в Република България, приложими към дейностите по предмета на договора.

**Чл. 2.** **(1)** Дейностите по този договор, подробно описани по вид, количество, цени и етапи на изпълнение в горепосочените предложения, ИЗПЪЛНИТЕЛЯТ приема да организира и извърши изцяло със свои материали, механизация и работна сила.

**(2) (***ако е приложимо, в случай, че не е приложимо, текстът се заличава***)** При осъществяването на договорните дейности ИЗПЪЛНИТЕЛЯТ ще ползва следните подизпълнители: …………………… като делът им на участие е …%, които ще осъществяват следните дейности: …………….

**(3)** (*ако е приложимо, в случай, че не е приложимо, текстът се заличава***)** Изпълнителят е длъжен да сключи договор за подизпълнение с подизпълнителя (ите), посочен (и) в офертата в срок от 7 дни от сключване на настоящия договор и в срок до 3 (три) календарни дни от сключването на договор за подизпълнение или на допълнително споразумение за замяна на посочен в офертата подизпълнител да изпрати копие на договора или на допълнителното споразумение на Възложителя заедно с доказателства, че са изпълнени условията по чл. 66, ал. 2, ал. 14 и ал. 15 от ЗОП. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

1. **СРОК НА ДОГОВОРА.**

**Чл. 3.** Договорът влиза в сила от деня на регистриране в деловодната система на Възложителя.

**Чл. 4.** Срокът за изпълнение на договора и извършване на СМР е **………………. (………………..) календарни дни**, съгласно Техническото предложение на ИЗПЪЛНИТЕЛЯ. За начало на изпълнение на Строителството се счита денят на откриване на строителната площадка с Протокол – образец 2а, съгласно Наредба № 3 от 2003 год. за съставяне на актове и протоколи по време на строителство за първия подобект /улица/, която започва да се строи, а за край съставянето на Констативен акт - образец № 15, съгласно Наредба № 3 от 2003 год. за последния подобект /улица/. Когато са необходими приемни изпитвания, приемането на обектите се извършва след успешното им провеждане, потвърдено с протокол. ИЗПЪЛНИТЕЛЯ остава ангажиран до изтичане на гаранционния срок на строежа, посочен в Техническото предложение на ИЗПЪЛНИТЕЛЯ.

**Чл. 5. (1)** При спиране на строителството, вкл. по нареждане на общински или държавен орган, или по обективни причини, за които ИЗПЪЛНИТЕЛЯ няма вина, срокът се удължава съответно с периода на спирането, след подписване на Акт - образец № 10 за установяване състоянието на строежа при спиране на строителството, съгласно Наредба № 3 от 2003 г. за съставяне на актове и протоколи по време на строителството.

**(2)** При спиране на строителството по нареждане на Възложителя, поради лоши метеорологични условия или други фактори, които биха довели до некачествено изпълнение на Строителството се съставя Протокол - обр.10, съгласно Наредба № 3 от 2003 год. за съставяне на актове и протоколи по време на строителството, като срокът спира да тече до съставяне на Протокол - обр.11 от Наредба № 3 от 2003 год.

**(3)** При спирането на Строителството в случаите предвидени в този член, срокът за изпълнение се удължава със срока на спирането.

1. **ЦЕНИ, УКАЗАНИЯ И НАЧИНИ НА ПЛАЩАНЕ.**

**Чл. 6.** Общата стойност на договора е съгласно Ценовото предложение на ИЗПЪЛНИТЕЛЯ - неразделна част от настоящия договор. Така предложената цена е окончателна, приета от страните и не подлежи на промяна с изключение на случаите уредени в Закона за обществените поръчки. Цената е за цялостно извършване на Строителството, включително цената на вложените материали, извършени работи, разходите за труд, механизация, енергия, опазване околната среда и всички други разходи, необходими за изпълнение, включително разходите за отстраняване на всякакви дефекти до изтичане на гаранционните срокове, както и печалба за ИЗПЪЛНИТЕЛЯ.

**1.** Приетата договорна сума е в размер на**: ……… лв., (словом:…………..…..), без включен ДДС; и ……… лв., (словом:…………….....…..) с включен ДДС,**

**2.** Предложената от ИЗПЪЛНИТЕЛЯ цена, съставляваща цена за изпълнение на този договор, включва всички необходими разходи за покриване на всичките му задължения. Цената включва всички плащания към ИЗПЪЛНИТЕЛЯ на обществената поръчка,

**3.** Цената по настоящия договор е дължима до размера на реално извършените от ИЗПЪЛНИТЕЛЯ и безусловно приети по реда на настоящия договор от ВЪЗЛОЖИТЕЛЯ строително-монтажни работи.

**Чл. 7.** **(1)** ВЪЗЛОЖИТЕЛЯТ заплаща стойността на реално извършените работи в български лева, по банков път, по посочена от ИЗПЪЛНИТЕЛЯ банкова сметка. Плащането се осъществява за всеки подобект /улица/ на етапи – авансово плащане и окончателно плащане, както следва:

**1. Първо плащане (авансово)** при издаване на фактура от Изпълнителя към Възложителя в размер **на** **30% (тридесет процента) от стойността на съответния подобект /улица/.** Плащането се извършва в срок от30 /тридесет/ дни след получено авансово плащане в община Добричка от Държавен фонд „Земеделие“, но не преди започване изпълнението на договора.

**2** След съставяне на Констативен акт образец № 15 в съответствие с Наредба № 3 от 31.07.2003 г. за съставяне на актове и протоколи по време на строителството за установяване на годността за приемане на подобект /улица/, както и след издаване на фактура от Изпълнителя към Възложителя за извършеното строителство, Възложителят заплаща пълния размер на дължимата сума, след приспадане на платения аванс. Заплащане се извършва за всеки подобект /улица/ в срок от 30 (тридесет) дни след представяне на издадена от Изпълнителя на Възложителя фактура.

**(2)** Обемът на извършеното Строителство се установява чрез подписване на протокол за установяване на действително извършените строителни и монтажни работи, съставен от представители на Възложителя, Изпълнителя и Строителния надзор. В случай на несъответствия на документацията с реално извършените работи на обекта по отношение на актуваните количества, изисквания за качество и др., съответното плащане се извършва в срок от 30 (тридесет) дни, след отстраняването на несъответствията.

**Чл. 8. (1)** Плащанията ще бъдат извършвани по следната банкова сметка с титуляр ИЗПЪЛНИТЕЛЯ:

IВАN: ……………………………, ВIС: ………………………….., БАНКА: …………………….

**(2)** Фактурата се изготвя на български език, в съответствие със Закона за счетоводството, подзаконовите нормативни актове.

(3) Изпълнителят е длъжен да уведомява писмено Възложителя за всички последвали промени по ал. 1 в срок от 3 (*три*) дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

1. **ПРАВА И ЗАДЪЛЖЕНИЯ НА СТРАНИТЕ.**

**Чл. 9.** ИЗПЪЛНИТЕЛЯТ се задължава:

1. Да изпълни договореното Строителство качествено и в договорения срок при спазване на Техническата спецификация и действащата нормативна уредба, в това число изискванията по охрана на труда, санитарните и противопожарни норми.

2. Да заплати всички глоби или други санкции, наложени на ВЪЗЛОЖИТЕЛЯ въз връзка с този договор, както и всички обезщетения към трети лица и организации, в случай че такива бъдат наложени от страна на компетентни държавни или общински органи по негова вина.

3. Да осигури всички разрешителни, касаещи неговия работен екип, както и използваните от него материали, машини и съоръжения, като представи копие от тях на ВЪЗЛОЖИТЕЛЯ за одобрение и корекции в случай на писмено искане от страна на последния.

4. Да осигури необходимия ръководен и технически персонал за изпълнение на Строителството, посочен в Списък на лицата, които ще отговарят за техническото ръководство, безопасността на труда и контрола по качеството. Замяна в ръководния и технически персонал се допуска след писмено съгласие на ВЪЗЛОЖИТЕЛЯ.

5. Да приема и разглежда всички писмени възражения на ВЪЗЛОЖИТЕЛЯ, Строителния надзор и Проектанта относно недостатъците, допуснати при изпълнение на договора, и да ги отстранява за своя сметка, в посочените срокове.

6. Да информира ВЪЗЛОЖИТЕЛЯ за възникнали проблеми при изпълнението на договора и за предприетите мерки за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ.

7. Да актуализира застраховката си професионална отговорност в срок не по-кратък от 5 пет дни преди датата на изтичане на предходната, както и да предостави копие от подновената застраховка на ВЪЗЛОЖИТЕЛЯ.

8. Да изпълни всички дейности по предмета на настоящият договор качествено, в обхвата, сроковете и при спазване на условията, посочени в договора и приложенията към него и законовите изисквания, строителните правила, норми и нормативи.

9. Да осигурява достъп до строежа на съответните контролни органи и на представителите на ВЪЗЛОЖИТЕЛЯ, Строителния надзор и Проектанта.

10. Да влага качествени материали, оборудване и строителни изделия, съобразно предвижданията на техническия проект, както и да извършва качествено СМР. Същите трябва да отговарят на техническите изисквания и на количествата, определени в инвестиционния проект, както и на изискванията по приложимите стандарти. ИЗПЪЛНИТЕЛЯТ носи отговорност, ако вложените материали не са с нужното качество.

11. Да отстранява своевременно всички недостатъци в изпълнението, констатирани от ВЪЗЛОЖИТЕЛЯ или консултантът, осъществяващ строителния надзор.

**Чл. 10.** ИЗПЪЛНИТЕЛЯТ носи пълна отговорност за неговите действия или бездействия, в резултат на които възникнат: смърт или злополука, на което и да било физическо лице на обекта, загуба или нанесена вреда на каквото и да било имущество в следствие изпълнение предмета на договора през времетраене на строителството.

**Чл. 11.**  ИЗПЪЛНИТЕЛЯТ има право:

1. Да иска от Възложителя приемане на извършените дейности, предмет на поръчката.

2. Да иска възнаграждение за изпълнените качествено, точно и в срок дейности по реда и в сроковете на настоящия договор.

**Чл. 12.** ВЪЗЛОЖИТЕЛЯТ се задължава:

1.Да извърши плащанията по договора по посочения ред и начин в настоящия договор и при съблюдаване на посочените в тях срокове.

2. Да оказва съдействие на ИЗПЪЛНИТЕЛЯ във връзка с изпълнението на Строителството, когато е в границите на неговите правомощия и компетентност.

3. Да приеме изпълненото Строителство по реда и при условията на настоящия договор.

4. ВЪЗЛОЖИТЕЛЯТ е длъжен да изпълнява задълженията си по договора с присъщата грижа, ефективност, прозрачност и добросъвестност, в съответствие с добрите практики в съответната област и да изисква същото от ИЗПЪЛНИТЕЛЯ.

5. ВЪЗЛОЖИТЕЛЯТ уведомява ИЗПЪЛНИТЕЛЯ за планираните от него проверки на място. Той има право, ако сметне за необходимо да извършва извънредни проверки на място, без да уведомява предварително ИЗПЪЛНИТЕЛЯ за това.

6. ВЪЗЛОЖИТЕЛЯТ е длъжен да предостави на ИЗПЪЛНИТЕЛЯ необходими документи, информация и данни, пряко или косвено свързани или необходими за изпълнение предмета на настоящия договор.

7. ВЪЗЛОЖИТЕЛЯТ е длъжен преди извършване на плащане към ИЗПЪЛНИТЕЛЯ да извърши пълна документална проверка и проверка на мястото на изпълнение на СМР за удостоверяване извършването на заявените за плащане дейности, основаващи се на настоящия договор, всички приложения към него и/или други приложими документи. Всяка документална проверка и проверка на място задължително се документира и доказателството за извършването й се съхранява заедно с документацията на обекта.

8. Да уведомява ИЗПЪЛНИТЕЛЯ писмено в 5 (пет) дневен срок след установяване на появили се в гаранционния срок дефекти.

**Чл. 13**. ВЪЗЛОЖИТЕЛЯТ има право:

1. Да проверява изпълнението на този договор по всяко време, относно качеството на видовете работи, вложените материали и спазване правилата за безопасна работа по начин, незатрудняващ работата на ИЗПЪЛНИТЕЛЯ.

2. ВЪЗЛОЖИТЕЛЯТ има право при констатиране на некачествено извършени работи, влагане на некачествени или нестандартни материали, да спира извършването на СМР до отстраняване на нарушението. Подмяната на същите и отстраняването на нарушенията са за сметка на ИЗПЪЛНИТЕЛЯ.

3. Да иска от ИЗПЪЛНИТЕЛЯ да изпълни възложените строително-монтажни дейности в срок, без отклонение от договореното, без недостатъци и дефекти.

4. Да изисква от ИЗПЪЛНИТЕЛЯ да отстрани всички появили се дефекти и скрити недостатъци на изпълнените от него строителни и монтажни работи по реда и в сроковете, определени в този договор.

5. да прекрати договора едностранно и да отстрани ИЗПЪЛНИТЕЛЯ при ненавременно изпълнени задачи, заявени от ВЪЗЛОЖИТЕЛЯ, или допуснати пропуски при изпълнение на услугата, без това да освобождава ИЗПЪЛНИТЕЛЯ от по-нататъшна отговорност.

1. **ГАРАНЦИЯ ЗА ИЗПЪЛНЕНИЕ.**

**Чл. 14.** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 3 % (три на сто) от Стойността на Договора без ДДС, която служи за обезпечаване на изпълнението на задълженията на ИЗПЪЛНИТЕЛЯ по Договора.

**Чл. 15.** Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:

Банка: Общинска Банка АД

BIC: SOMBBGSF

IBAN: BG87 SOMB 9130 3310 0200 01

**Чл. 16.** (1) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора.

(2) Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 17.** (1) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора.

(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, са за сметка на ИЗПЪЛНИТЕЛЯ.

**Чл. 18**. (1) ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) дни след прекратяването на Договора, приключване на изпълнението на Договора и окончателно приемане на Услугите в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

(2) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 8, ал.1 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

(3) ВЪЗЛОЖИТЕЛЯТ освобождава съответна част от Гаранцията за изпълнение след приключване и приемане по реда на този Договор на всеки отделен период. В такъв случай, освобождаването се извършва за сума, пропорционална на частта от Стойността на Договора период. При необходимост, във връзка с поетапното освобождаване на Гаранцията за изпълнение, ИЗПЪЛНИТЕЛЯТ предоставя на ВЪЗЛОЖИТЕЛЯ документ за изменение на първоначалната банкова гаранция или нова банкова гаранция, съответно застраховка.

(4) Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**Чл. 19** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 20.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора в срок до 7 (седем) дни от откриване на строителната площадка с Протокол – образец 2а, съгласно Наредба № 3 от 2003 год. за съставяне на актове и протоколи по време на строителство или друго виновно неизпълнение по смисъла на чл.39, ал.3 от Договора и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 21.** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 22.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 3 (три) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 14 от Договора.

**Общи условия относно Гаранцията за изпълнение**

**Чл. 23.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

1. **ПРИЕМАНЕ.**

**Чл. 24.** Приемане на изпълнението се извършва със съставяне на Констативен акт образец № 15 в съответствие с Наредба № 3 от 31.07.2003 г. за съставяне на актове и протоколи по време на строителството за установяване на годността за приемане на съответния подобект /улица/, към който се прилага, Протокол за установяване на действително извършените СМР, подписан от представители на ВЪЗЛОЖИТЕЛЯ, ИЗПЪЛНИТЕЛЯ и Строителния надзор.

**Чл. 25.** ВЪЗЛОЖИТЕЛЯТ има право:

1. да приеме изпълненото, когато отговаря на договореното;

2. когато бъдат установени несъответствия на изпълненото с възложеното или бъдат констатирани недостатъци, ВЪЗЛОЖИТЕЛЯТ може да откаже приемане до отстраняване на несъответствията или недостатъците, като даде подходящ срок за отстраняването им от ИЗПЪЛНИТЕЛЯ за негова сметка;

3. когато бъдат установени недостатъци които са от такова естество, че не могат да бъдат отстранени в рамките на срока за изпълнение по Договора, ВЪЗЛОЖИТЕЛЯТ може да откаже приемане на изпълнението и съответно изпълненото не се заплаща.

**Чл. 26.** В седемдневен срок от подписване на настоящия договор ВЪЗЛОЖИТЕЛЯТ определя лице, което да подписва Протоколи и други документи, свързани с изпълнението на поръчката по настоящия договор, за което уведомява ИЗПЪЛНИТЕЛЯ.

1. **ГАРАНЦИОННИ СРОКОВЕ**

**Чл. 27**. ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в гаранционните срокове, посочени в Техническото предложение на ИЗПЪЛНИТЕЛЯ.

**Чл. 28.** Гаранционният срок тече от датата на въвеждане на строителния обект в експлоатация.

**Чл. 29.** ИЗПЪЛНИТЕЛЯТ отстранява констатираните в срок недостатъци за своя сметка.

**Чл. 30.** За проявилите се в гаранционните срокове дефекти ВЪЗЛОЖИТЕЛЯТ уведомява писмено ИЗПЪЛНИТЕЛЯ. В срок до 10 дни след уведомяването, ИЗПЪЛНИТЕЛЯТ, след съгласуване с ВЪЗЛОЖИТЕЛЯ е длъжен да започне работа за отстраняване на дефектите в минималния технологично необходим срок. "Гаранционният срок" спира да тече, за времето, когато се извършват работите по отстраняване на дефектите.

1. **НЕУСТОЙКИ И САНКЦИИ.**

**Чл. 31.** (1) При просрочване изпълнението на задълженията по този Договор, неизправната Страна дължи на изправната неустойка в размер на 0.02 % (нула цяло, нула две) от стойността на неизпълнените работи за всеки ден закъснение, но не повече от 5 (пет) на сто от стойността на договора.

(2) При забава в плащането ВЪЗЛОЖИТЕЛЯТ дължи неустойка в размер на 0,02 /нула цяло нула две/ на сто от дължимата сума за всеки ден закъснение, но не повече от 5 (пет) на сто от стойността на договора.

(3) В случай, че установени недостатъци, по реда на чл.25, т.2 не бъдат отстранени, на ИЗПЪЛНИТЕЛЯ се налага санкция – 10 % от стойността на съответния подобект /улица/.

**Чл. 32.** При констатирано лошо или друго неточно или частично изпълнение или при отклонение от изискванията за изпълнение, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност, без да дължи допълнително възнаграждение за това. В случай, че и повторното изпълнение е некачествено, ВЪЗЛОЖИТЕЛЯТ има право да задържи гаранцията /частта от нея/ за изпълнение и да прекрати договора /договора в съответната част.

**Чл. 33.** ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.

**Чл. 34.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

1. **КОНФИДЕНЦИАЛНОСТ.**

**Чл. 35.** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.

**Чл. 36.** С изключение на случаите, посочени в чл.37 от договора, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**Чл. 37.** (1) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

(2) Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от негофизически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

1. **УСЛОВИЯ ЗА ПРЕКРАТЯВАНЕ НА ДОГОВОРА.**

**Чл. 38.** (1) Този Договор се прекратява:

1. с изтичане на Срока на Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 2 (два) дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ.

(2) Договорът може да бъде прекратен

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.

**Чл. 39.** (1) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

(2) ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. при просрочване на срока за изпълнение от настоящия договор с повече от 14 (четиринадесет) дни. В този случай и при условие, че ИЗПЪЛНИТЕЛЯТ е извършил повече от 30 (тридесет) на сто от договорените СМР за подобект/подобекти, установено с двустранен протокол, се дължи заплащането на същите. При условие, че ИЗПЪЛНИТЕЛЯТ е извършил по-малко от 30 (тридесет) на сто от договорените СМР за подобект/подобекти, същите остават собственост на ВЪЗЛОЖИТЕЛЯ и са за сметка на ИЗПЪЛНИТЕЛЯ;

2. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

3. не отстрани констатираните недостатъци и допуснатите пропуски в работата си в срок, указан от Възложителя;

4. не допуска или препятства Възложителя да упражнява правата си;

5. допусне пропуски в работата си, които водят до материални щети или некачествено изпълнение на СМР;

6. не поднови и/или не поддържа застраховката си „Професионална отговорност”.

(3) За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на Строителството в срок до 7 *(седем)* дни от съставяне на Протокол образец 2а за откриване на строителна площадка;

2. ИЗПЪЛНИТЕЛЯТ е прекратил изпълнението за повече от 7 (*седем*) дни;

3. ИЗПЪЛНИТЕЛЯТ е допуснал съществено отклонение от условията за изпълнение на поръчката.

(4) ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

(5) При прекратяване на Договора по чл.38, ал.1, т.3-5 или при наличие на хипотезите посочени в чл.39 от договора ВЪЗЛОЖИТЕЛЯТ може да сключи договор с класирания на второ място участник.

**Чл. 40.** ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 41.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на Услугите, с изключение на такива задачи, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички документи, изготвени от него в изпълнение на Договора до датата на прекратяването.

**Чл. 42.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и прието по установения ред Строителство.

1. **НЕПРЕОДОЛИМА СИЛА.**

**Чл. 43.** (1) Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

(2) За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

(3) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

(4) Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

(5) Не може да се позовава на непреодолима сила Страна:

1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила; или

3.чиято небрежност или умишлени действия или бездействия са довели до невъзможност за изпълнение на Договора.

(6) Липсата на парични средства не представлява непреодолима сила.

**ХІІ. ДРУГИ УСЛОВИЯ.**

**Чл. 44.** ИЗПЪЛНИТЕЛЯТ е длъжен да осигурява достъп за извършване на проверки на място и одити от страна на Управляващия орган, Одитиращите органи и представители на Европейската комисия.

**Чл. 45.** ИЗПЪЛНИТЕЛЯТ е длъжен да спазва изискванията за съхранение на документацията, свързана с изпълнението на настоящия договор за период от 5 /пет/ години след датата на неговото изпълнение.

**Чл. 46.** (1) Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

(2) При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора

**Чл. 47** При изпълнението на Договора, ИЗПЪЛНИТЕЛЯТ и неговите подизпълнители са длъжни да спазват всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП**.**

**ХІІІ. ЗАКЛЮЧИТЕЛНИ РАЗПОРЕДБИ.**

**Чл. 48.** (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

(2) За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: гр. Добрич, ул. „Независимост“ № 20

Тел.: 058/600889-втр.205; 058/601366.

Факс: 058/600806

e-mail: [obshtina@dobrichka.bg](mailto:obshtina@dobrichka.bg)

Лице/а/ за контакт: …………………………………………..

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице/а/ за контакт: ………………………………………….

(3) За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.

**Чл. 49.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени и ще се тълкуват съгласно българското право.

**Чл. 50.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора и по договорите за подизпълнение могат да бъдат прехвърляни или залагани съгласно приложимото право.

**Чл. 51.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Чл.52.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**Чл.53.** Този Договор се състои от [….. (…….)] страници и е изготвен и подписан в 4 (четири) еднообразни екземпляра – три за ВЪЗЛОЖИТЕЛЯ и един за ИЗПЪЛНИТЕЛЯ.

**Чл. 54.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Списък на лицата, които ще отговарят за техническото

ръководство, безопасността на труда и контрола по качество;

Приложение № 5 – Гаранция за изпълнение;

**ВЪЗЛОЖИТЕЛ: ИЗПЪЛНИТЕЛ:**

**инж.ТОШКО ПЕТКОВ**

***кмет на община Добричка***

**ГЛАВЕН СЧЕТОВОДИТЕЛ:**

**Йоанна Пенева**

Съгласували:

Илдъз Юнус Ели Петрова

Зам-кмет директор ХДЕППИП

Веселина Георгиева Веселка Петрова

Адвокат при община Добричка Директор ФСД

изготвил: Даниела Тодорова

началник отдел ЕППИР